शरत कमल ने कहा कि एशियन गेम्स में मेडल जीतने के बाद वो शांति से संन्यास ले सकते हैं लेकिन वो ऐसा करेंगे नहीं क्योंकि टीम को विश्वास हो गया है कि वो वर्ल्ड चैंपियनशिप में भी मेडल जीत सकते हैं। उन्होंने कहा कि अपना दिन होने पर चीन को छोड़कर हम किसी भी टीम को हरा सकते हैं। हमने भले ही ब्रॉन्ज मेडल जीता हो लेकिन लगता है कि गोल्ड मेडल मिल गया हो। मैं कॉमनवेल्थ गेम्स में गोल्ड मेडल भी जीत चुका हूं लेकिन एशियन गेम्स में मेडल की खुशी बयां नहीं की जा सकती है। मेरी पत्नी का कहना है कि अब मैं संन्यास ले सकता हूं और परिवार के साथ समय बिता सकता हूं।